stanford-oval/wikipedia huggingface dataset:
ไทยออยล์
ธุรกิจของกลุ่มไทยออยล์ > ธุรกิจน้ำมันหล่อลื่นพื้นฐาน (TLB)

บริษัท ไทยลู้บเบส จำกัด (มหาชน) (TLB)
โรงงานผลิตนํ้ามันหล่อลื่นพื้นฐานของ บมจ. ไทยลู้บเบส ซึ่งไทยออยล์ถือหุ้นทั้งหมด มีบทบาทในการสร้างเสริมรายได้ให้แก่กลุ่มบริษัทไทยออยล์
ธุรกิจของกลุ่มไทยออยล์ > ธุรกิจน้ำมันหล่อลื่นพื้นฐาน (TLB) > ผลิตภัณฑ์และบริการ

นํ้ามันหล่อลื่นพื้นฐาน (Lube Base Oil)
ยางมะตอย (Bitumen หรือ Asphalt)
ผลิตภัณฑ์พลอยได้
ผลิตภัณฑ์พิเศษ
ธุรกิจของกลุ่มไทยออยล์ > ธุรกิจสารทำละลายและเคมีภัณฑ์ (TOS/TS/SAKC/TSV)

บริษัท ไทยออยล์ โซลเว้นท์ จำกัด (TOS)
ลงทุนในธุรกิจสารทำละลายและเคมีภัณฑ์ในประเทศไทย และต่างประเทศ โดยถือหุ้นในบริษัท ท็อป โซลเว้นท์ จำกัด
บริษัท ท็อป โซลเว้นท์ จำกัด (TS)
ถือหุ้นในบริษัท ศักดิ์ไชยสิทธิ จำกัด และบริษัท ท็อป โซลเว้นท์ (เวียดนาม) ไลอะบิลลิตี้ จำกัด
บริษัท ท็อป โซลเว้นท์ (เวียดนาม) ไลอะบิลลิตี้ จำกัด
เป็นผู้นำทางธุรกิจสารทำละลายและเคมีภัณฑ์ในประเทศเวียดนาม โดยเป็นบริษัทในเครือไทยออยล์ ซึ่งได้ซื้อธุรกิจสารทำละลายและเคมีภัณฑ์ จากบริษัท เชลล์ ในประเทศเวียดนาม ก่อตั้ง เมื่อวันที่ 2 พฤศจิกายน 2552 โดยมี บจ. ท็อป โซลเว้นท์ ถือหุ้น 100 เปอร์เซนต์
บริษัท ศักดิ์ไชยสิทธิ จำกัด (SAKC)
เป็นโรงงานผลิตสารทำละลายไฮโดรคาร์บอนคุณภาพสูงสำหรับงานอุตสาหกรรมต่างๆ เช่น อุตสาหกรรมสี, ยางรถยนต์, กาว, สารสกัดนํ้ามันพืช, โฟม, พลาสติก, สารสกัดแร่ทองแดง เป็นต้น
ธุรกิจของกลุ่มไทยออยล์ > ธุรกิจสารทำละลายและเคมีภัณฑ์ (TOS/TS/SAKC/TSV) > ผลิตภัณฑ์และบริการ

สารทำละลายไฮโดรคาร์บอน (Hydrocarbon Solvent)
สารทำละลายเคมิคอล (Chemical Solvent)
เคมีภัณฑ์อื่นๆ (Other Chemicals)
ธุรกิจของกลุ่มไทยออยล์ > ธุรกิจไฟฟ้า (TOP SPP/GPSC)

บริษัท ท็อป เอสพีพี จำกัด (TOP SPP)
โรงไฟฟ้าพลังความร้อนร่วมแบบโคเจนเนอเรชั่น โดยใช้แก๊สธรรมชาติเป็นเชื้อเพลิง (Combined-Cycle Co-Generation Power Plant)
บริษัท โกลบอล เพาเวอร์ ซินเนอร์ยี่ จำกัด (มหาชน) (GPSC)
ดำเนินธุรกิจไฟฟ้าของกลุ่ม ปตท. ในการพัฒนา ลงทุน และดำเนินการทั้งในประเทศ และต่างประเทศ
ธุรกิจของกลุ่มไทยออยล์ > ธุรกิจขนส่ง (TM/THAPPLINE)

บริษัท ไทยออยล์มารีน จำกัด (TM)
ธุรกิจขนส่งผลิตภัณฑ์นํ้ามันปิโตรเลียม และผลิตภัณฑ์ปิโตรเคมีทางเรือ โดยมี บมจ.ไทยออยล์  ถือหุ้นทั้งหมด ช่วยสนับสนุนธุรกิจหลักของบริษัทในกลุ่มไทยออยล์
บริษัท ท่อส่งปิโตรเลียมไทย จำกัด (Thappline)
ธุรกิจขนส่งนํ้ามันสำเร็จรูปภายในประเทศที่ไทยออยล์ถือหุ้นอยู่ จะช่วยสนับสนุนธุรกิจหลักของบริษัทในกลุ่มไทยออยล์
ธุรกิจของกลุ่มไทยออยล์ > ธุรกิจผลิตเอทานอล (TET)

บริษัท ไทยออยล์ เอทานอล จำกัด (TET)
บริษัทฯ มีกลยุทธ์ด้านพลังงานทดแทนโดยการลงทุนในธุรกิจผลิตเอทานอล เพื่อรองรับนโยบายของภาครัฐที่สนับสนุนการผลิต และ การใช้พลังงานทดแทน บริษัทฯ จึงได้จัดตั้ง บริษัท ไทยออยล์ เอทานอล จำกัด โดยถือหุ้นร้อยละ 100 เพื่อเป็นศูนย์กลางในการพัฒนาธุรกิจด้านเอทานอลและธุรกิจต่อเนื่อง
ธุรกิจของกลุ่มไทยออยล์ > ธุรกิจอื่นๆ > การบริหารจัดการ ด้านการสรรหาทรัพยากรบุคคล (TES)

บริษัท ไทยออยล์ เอนเนอร์ยี เซอร์วิส จำกัด (TES)
เป็นธุรกิจการบริหารจัดการด้านทรัพยากรบุคคล เพื่อสนับสนุนการดำเนินงานของบริษัทในเครือไทยออยล์ ให้บรรลุวัตถุประสงค์ทางธุรกิจ ทั้งในปัจจุบันและในอนาคต
ธุรกิจของกลุ่มไทยออยล์ > ธุรกิจอื่นๆ > ธุรกิจผู้ผลิตสาร LAB (LABIX)

บริษัท ลาบิกซ์ จำกัด (LABIX)
บริษัท ลาบิกซ์ จำกัด เป็นผู้ผลิตสาร LAB (Linear Alkyl Benzene) รายแรกของประเทศไทย และเป็นผู้ผลิตครบวงจรที่สุดรายแรกในภูมิภาคเอเชียตะวันออกเฉียงใต้ โดยสาร LAB เป็นวัตถุดิบที่สำคัญในการผลิตผงซักฟอกและผลิตภัณฑ์ทำความสะอาด สาร LAB ถือเป็นนวัตกรรมล่าสุดของเครือไทยออยล์ ที่ใช้เทคโนโลยีที่มีความทันสมัยและเป็นมิตรกับสิ่งแวดล้อม
ธุรกิจของกลุ่มไทยออยล์ > ธุรกิจอื่นๆ > ผลิตภัณฑ์และบริการ

สาร LAB (Linear Alkyl Benzene) เป็นสารตั้งต้นหลักในธุรกิจผงซักฟอกและผลิตภัณฑ์ทำความสะอาด โดยเกิดจากการนำสารเบนซีนมาทำ ปฏิกิริยาแอลคิเลชั่นกับนอร์มัล พาราฟิน (Normal Paraffin) ซึ่งสกัดได้จากนํ้ามันก๊าด (Kerosene) โดยสาร LAB เกือบทั้งหมดจะถูกนำไปผลิตเป็น LAS (Linear Alkylbenzene Sulfonates) ซึ่งเป็นวัตถุดิบสำคัญในการผลิตผงซักฟอก และผลิตภัณฑ์ทำความสะอาด โดยกว่า 80% ของสาร LAS ถูกนำไปใช้ในการผลิตผงซักฟอกเพื่อใช้ในครัวเรือน ส่วนที่เหลือนำไปใช้การผลิตผลิตภัณฑ์ทำความสะอาดเพื่อใช้ในภาคอุตสาหกรรมและการพาณิชย์ LAS เป็นสารลดแรงตึงผิว (Surfactant) ประเภทหนึ่ง ที่เมื่อละลายนํ้าแล้วจะช่วยลดแรงตึงผิวของนํ้า โดยมีคุณสมบัติช่วยให้เกิดฟอง และมีความสามารถในการดึงสิ่งสกปรกออกจากพื้นผิวให้กระจายอยู่ในนํ้า
ธุรกิจของกลุ่มไทยออยล์ > ธุรกิจอื่นๆ > การนำไปใช้

ผงซักฟอก (Powders detergents)
นํ้ายาซักผ้า (Liquid detergents)
นํ้ายาล้างจาน (Dishwashing liquids)
นํ้ายาทำความสะอาดในครัวเรือน (Liquid household cleaners)
สารเคมีกำจัดวัชพืช (Agricultural herbicides)
การสังเคราะห์พอลิเมอร์แบบอิมัลชัน (Emulsion polymerization)
สารที่สามารถลดแรงตึงผิวประเภทอิมัลซิฟายเออร์ (Emulsifier)
นํ้ายาหรือสารเคมีที่ใช้เคลือบฟิล์ม กระจกหรือวัตถุอื่น (Wetting agent)
ผู้ถือหุ้นรายใหญ่

บริษัท ปตท. จำกัด (มหาชน) จำนวนหุ้น 979,765,183 สัดส่วนการถือหุ้น 48.03%
เหตุการณ์สำคัญ

2 ธันวาคม พ.ศ. 2542 - เกิดเหตุไฟไหม้ที่โรงงานไทยออยล์ สาขานิคมอุตสาหกรรมแหลมฉบัง อ่าวอุดม ศรีราชา อันเนื่องมาจากถังเก็บน้ำมันเกิดระเบิด ส่งผลให้มียอดผู้เสียชีวิตและผู้บาดเจ็บเป็นจำนวนมาก
5 กันยายน พ.ศ. 2553 เวลาประมาณ 19.00 น. ได้เกิดเหตุไฟไหม้ถังน้ำมันปนเปื้อนของบริษัท ไทยลู้บเบสฯ ซึ่งบริษัทฯ ถือหุ้นร้อยละ 100 จากเหตุการณ์ดังกล่าวทีมดับเพลิงของบริษัทฯได้เข้าดับไฟอย่างทันท่วงทีตามแผนฉุกเฉินการระงับเหตุเพลิงไหม้ที่ได้ฝึกซ้อมไว้เป็นประจำ และสามารถดับเพลิงไหม้ได้เพียงระยะเวลา 20 นาที โดยไม่มีผู้ใดได้รับบาดเจ็บ
แหล่งข้อมูลอื่น

ไทยออยล์ จำกัด (มหาชน)
อาคารอัซซะกูเราะฮ์

ภาพถ่ายมุมสูงของอาคาร ณ ปี 2019
วังอัซซะกูเราะฮ์ (อาหรับ: قصر الزقورة; อังกฤษ: Al-Zaqura Palace) เป็นอาคารของรัฐบาลอิรัก ตั้งอยู่ในกรีนโซนของกรุงแบกแดด ประเทศอิรัก ใช้งานเป็นที่ทำการของสำนักงานนายกรัฐมนตรีอิรัก
ประวัติศาสตร์

อาคารนี้สร้างขึ้นสมัยของประธานาธิบดี อะห์มัด ฮัสซัน อัลบักร์ ในปี 1975 โดย Saeed Ali Madhlum และ CP Kukreja Associates โดยตั้งใจใช้งานเป็นอาคารที่ทำการสำหรับคณะรัฐมนตรี
อาคารออกแบบภายนอกด้วยสถาปัตยกรรมบรูทัลลิสต์ มีลักษณะประดุจซิกกูรัต (หรือในภาษาอาหรับเรียดว่า อัซซะกูเราะฮ์ ที่มาของชื่ออาคาร) ผสมผสานอิทธิพลจากศิลปกรรมของเมโสโปเตเมียโบราณและอิสลาม ส่วนภายในประดับด้วยลักษณะสถาปัตยกรรมอิสลาม
ระหว่างสงครามอิรัก อาคารนี้เป็นเป้าหมายโจมตีโดยกองกำลังร่วมและถูกทิ้งระเบิดทางอากาศหลายครั้งในปี 2003 จนได้รับความเสียหายอย่างมาก ภายหลังได้รับการปรับปรุงขึ้นมาใหม่เป็นสภาพในปัจจุบันโดยบริษัทอิรัก Harlow International
อาคารริปัน

| อาคารริปัน |
| --- | --- |


ชื่ออื่น: สำนักงานใหญ่องค์การบริหารเจนไนและปริมณฑล
ข้อมูลทั่วไป
ประเภท: หน่วยงานรัฐ
สถาปัตยกรรม: นีโอคลาสสิก
เมือง: เจนไน
ประเทศ:  อินเดีย
พิกัด:  13°04′54″N 80°16′18″E﻿ / ﻿13.0817°N 80.2716°E﻿ / 13.0817; 80.2716
ผู้เช่าในปัจจุบัน: องค์การบริหารเจนไนและปริมณฑล
เริ่มสร้าง: 1909; 115 ปีที่แล้ว (1909)
แล้วเสร็จ: 1913; 111 ปีที่แล้ว (1913)
ค่าก่อสร้าง: ₹750,000 (เมื่อปี 1913)
เจ้าของ: รัฐบาลรัฐทมิฬนาฑู
อาคารริปัน (อังกฤษ: Ripon Building) เป็นที่ตั้งสำนักงานใหญ่ขององค์การบริหารเจนไนและปริมณฑล ตั้งอยู่ในเจนไน รัฐทมิฬนาฑู ก่อสร้างขึ้นด้วยสถาปัตยกรรมนีโอคลาสสิก
ประวัติศาสตร์

อาคารสร้างขึ้นในปี 1909 เป็นผลงานออกแบบของ G.T.S. Harris และมี Earl of Minto ผู้แทนพระองค์ประจำอินเดียเป็นผู้วางศิลาฤกษ์เมื่อธันวาคม 1909 อาคารสร้างขึ้นโดยโลคนาถ มุทลิยาร์ (Loganatha Mudaliar) ใช้เวลาก่อสร้างแล้วเสร็จ 4 ปีด้วยค่าใช้จ่ายรวม ₹750,000 ชื่อของอาคารตั้งตามลอร์ดริปอน ผู้ว่กาารอินเดียและบิดาของคนในรัฐบาลท้องถิ่น
ในปี 2012 ได้ริเริ่มโครงการบูรณะอาคารครั้งใหญ่ภายใต้งบประมาณ ₹77 ล้านภายใต้ JNNURM ในระหว่างนี้ยังได้สร้างอาคารแยก (annexe building) ขนาด 12540 ตารางเมตรต่อเติมอยู่ข้าง ๆ ด้วยสถาปัตยกรรมแบบอินโดสาราเสน เพื่อรองรับเป็สสำนักงานหน่วยงานภายในอาคารริปัน รวมถึงจะมีการทุบทำลายสิ่งปลูกสร้างอื่นในเขตอาคารที่ไม่เกี่ยวข้องหรือไม่เข้ากันกับสุนทรีย์ของอาคารริปันในปี 2013 อาคารริปันถือเป็นอาคารแรกที่ได้รับเงินจาก JNNURM เพื่อบูรณะอาคาร
อากุซ เอกาจายา

อากุซ เอกาจายา (อินโดนีเซีย: Agus Ekajaya) นักมวยสากลชาวอินโดนีเซีย สถิติการชก 14 ครั้ง ชนะ 2 เสมอ 1 แพ้ 11
ประวัติ

เอกาจายาขึ้นชกมวยสากลครั้งแรกเมื่อ 6 สิงหาคม พ.ศ. 2531 แพ้น็อก เอ็ม วาฮิต ยก 6 เอกาจายาชกแพ้อีกในการชกครั้งต่อมา มาชกชนะครั้งแรกเมื่อ พ.ศ. 2533 โดยเป็นฝ่ายชนะคะแนนซูวัด ติรตา หลังจากขึ้นชกเสมอกับไมเคิล อาร์เทอร์แล้ว เอกาจายาก็เดินทางมาชกในประเทศไทยครั้งแรก โดยเป็นฝ่ายแพ้คะแนนดาวรุ่ง ชูวัฒนะเมื่อ 14 กันยายน พ.ศ. 2535 หลังจากนั้น ได้ชิงแชมป์ OPBF กับดาวรุ่งอีก แต่เป็นฝ่ายแพ้แตกในยกที่ 5 จากนั้น เอกาจายาชกแพ้คะแนนฟ้าประกอบ รักเกียรติยิมที่อินโดนีเซียเมื่อ พ.ศ. 2536 และมาชกนอกรอบ แพ้คะแนน เขาใหญ่ มหาสารคาม และจ้าวสิงห์ทอง นครหลวงโปรโมชั่นใน พ.ศ. 2538 และได้ชิงแชมป์ PABA รุ่นจูเนียร์แบนตัมเวตเมื่อ 7 ตุลาคม พ.ศ. 2538 แพ้น็อก หยกไท ศิษย์ อ. ยก 3
หลังจากนั้น เอกาจายาหยุดชกมวยไป 5 ปี กลับมาชกนอกรอบกับหยกไทอีกครั้งเมื่อ 5 กุมภาพันธ์ พ.ศ. 2543 ซึ่งเป็นฝ่ายแพ้น็อกหยกไทอีกในยกที่ 4 หลังจากนั้น เอกาจายาขึ้นชกชนะคะแนนลีโอ รามิเรซ ที่อินโดนีเซีย และหลังจากแพ้น็อก รัตนชัย ส.วรพิน ยก 2 เมื่อ 26 กุมภาพันธ์ พ.ศ. 2544 ที่อินโดนีเซีย เอกาจายาก็ไม่ได้ขึ้นชกมวยอีกเลย
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นแบนตัมเวตเมื่อ 3 พฤษภาคา 2536 แพ้แตก ดาวรุ่ง ชูวัฒนะ ยก 5 ที่ กทม.
ชิงแชมป์ PABA รุ่นจูเนียร์แบนตัมเวตเมื่อ 7 ตุลาคม 2538 แพ้น็อก หยกไท ศิษย์ อ. ยก 3 ที่ กทม.
อาซัมเปอดัซ

| --- | --- |
อาซัมเปอดัซแบบปาดัง
มื้อ: จานหลัก
แหล่งกำเนิด: มาเลเซียและอินโดนีเซีย
ภูมิภาค: รัฐมะละกาและเกาะสุมาตรา
ชาติที่มีอาหารประจำชาติที่เกี่ยวข้อง: อินโดนีเซีย, มาเลเซีย และสิงคโปร์
ผู้สร้างสรรค์: โญญาและมีนังกาเบา
อุณหภูมิเสิร์ฟ: ร้อนหรืออุณหภูมิห้อง
ส่วนผสมหลัก: ปลาต้มในซุปเปรี้ยวและเผ็ด
 ตำราอาหาร: อาซัมเปอดัซ   สื่อ: อาซัมเปอดัซ
อาซัมเปอดัซทำจากปลาแรด
อาซัมเปอดัซ (มลายูและอินโดนีเซีย: asam pedas) หรือ อาซัมปาเดะฮ์ (มีนังกาเบา: asam padeh) เป็นภาษาอินโดนีเซียที่แปลตรงตัวหมายถึงเปรี้ยวและเผ็ด ใช้เรียกสตูแบบมีนังกาเบาและมลายูที่มีรสเปรี้ยวและเผ็ด เครื่องปรุงหลักเป็นอาหารทะเลหรือปลาน้ำจืดต้มกับน้ำมะขาม พริก และเครื่องเทศอื่น ๆ เติมผักที่ใช้ เช่น มะเขือ กระเจี๊ยบเขียว มะเขือเทศ และปลาหลายชนิด เช่นปลาแมกเคอเรล ปลาทูน่า ปลากะพงแดง ปลาสวาย ปลาสลิด ซึ่งอาจใส่ทั้งตัวหรือเฉพาะหัวก็ได้ ลักษณะคล้ายแกงส้มของไทย อาหารลักษณะเดียวกันนี้พบในเบงกอล ประเทศอินเดีย ซึ่งเรียกว่า มาเชอร์ตัก (macher tak) หมายถึงปลาเปรี้ยว
อากาศยานไร้คนขับขนาดเล็ก

เบย์รักตาร์มินิยูเอวี ของกองทัพบกตุรกี
โดรนโอนิกซ์สตาร์ฟอกซ์-ซี8-เอกซ์ที ออบเซิร์ฟเวอร์ ในทางพลเรือน กับเอชดี ออพติคอลซูม 30เอกซ์ และกล้องอินฟราเรดในหนึ่งเดียว
เอเอ็มเท อาลาดิน ของกองทัพบกเยอรมัน
อากาศยานไร้คนขับขนาดเล็ก (อังกฤษ: miniature UAV หรือ small UAV; อักษรย่อ: SUAV) เป็นอากาศยานไร้คนขับขนาดเล็กพอที่จะพกพาได้
อากาศยานไร้คนขับขนาดเล็กมีตั้งแต่ยานบินสอดแนมขนาดจิ๋ว (MAV) ที่ทหารราบสามารถถือได้ ถึงอากาศยานไร้คนขับแบบพกพาที่สามารถถือและปล่อยตัวได้เหมือนกับระบบป้องกันภัยทางอากาศแบบพกพาสำหรับทหารราบ ซึ่งคำนี้มักใช้กับผู้ที่ใช้เพื่อวัตถุประสงค์ทางทหาร
อากาศยานไร้คนขับขนาดเล็กได้รับคำจำกัดความต่าง ๆ ระหว่างหน่วยงานกำกับดูแลระดับชาติ บ่อยครั้งโดยไม่รวมถึงการกำหนดขนาดและความแตกต่างกันเกี่ยวกับข้อกำหนดการวัดน้ำหนัก คำจำกัดความเหล่านั้นมีตั้งแต่น้อยกว่า 2 กิโลกรัมสำหรับแคนาดา จนถึงน้อยกว่า 25 กิโลกรัมสำหรับสหรัฐ การคาดหวังโดยเซซาร์ของยุโรปสำหรับกฎการจัดการจราจรทางอากาศในปี ค.ศ. 2020 ก็เสนอว่าน้อยกว่า 25 กิโลกรัม ในขณะที่ซีเอเอของสหราชอาณาจักรได้ระบุว่าน้อยกว่า 20 กิโลกรัม
ดูเพิ่ม

อากาศยานไร้คนขับ
แหล่งข้อมูลอื่น

RAND Documented Briefing DB-110-ARPA Richard O. Hundley and E. C. Gritton, Future Technology-Driven Revolutions in Military Operations Results of a Workshop, RAND Documented Briefing DB-110-ARPA (Santa Monica, CA: RAND, 1994)
This article contains material that originally came from the web article Unmanned Aerial Vehicles by Greg Goebel, which exists in the Public Domain.
อัศจรรย์แห่งความทรงจำ สิ่งเหล่านี้คือความเป็นเราตลอดไป

| --- | --- |
คอนเสิร์ตคอนเสิร์ต และโชว์โดยธงไชย แมคอินไตย์
ธงไชยในคอนเสิร์ต 17 สิงหาคม 2551
สถานที่จัด: อิมแพ็ค อารีน่า เมืองทองธานี
โปรดิวเซอร์: บริษัท จีเอ็มเอ็ม แกรมมี่ จำกัด(มหาชน)
อัศจรรย์แห่งความทรงจำ สิ่งเหล่านี้คือความเป็นเราตลอดไป (อังกฤษ: Magic Memories) เป็นคอนเสิร์ตแบบเบิร์ดเบิร์ดโชว์ของ ธงไชย แมคอินไตย์ จัดแสดงครั้งที่ 9 ในปี พ.ศ. 2551 จัดที่ อิมแพ็ค อารีน่า เมืองทองธานี จำนวน 12 รอบ ซึ่งมากที่สุด เป็นครั้งแรกที่คอนเสิร์ตแบบเบิร์ดเบิร์ดแสดงที่อิมแพ็ค อารีน่า เมืองทองธานี มีผู้ชมถึง 120,000 คน อีกทั้งสนุกดอตคอม ได้จัดให้เป็นหนึ่งในคอนเสิร์ตที่เจ๋งที่สุดแห่งปี โดยรูปแบบของคอนเสิร์ตทั้งร้อง เต้น เล่น ทุกรูปแบบ พร้อมแขกรับเชิญมากมาย  นอกจากการแสดงคอนเสิร์ตแล้ว ยังมีการโชว์ในรูปแบบของโรแมนติค ดราม่า และแฟนตาซี กับความอลังการของโชว์ที่มาพร้อมกับเรือลำใหญ่บนเวที พร้อมแขกรับเชิญเรียกเสียงหัวเราะจากนักแสดงตลก นอกจากนั้นมีการโชว์เทคนิคการแสดงในรูปแบบเลเซอร์รูปคนแล้วกลายเป็นนกบินผ่านคนดูคอนเสิร์ต ระบบแสงสีเรืองแสงของ ผีเสื้อ ดอกไม้ และ ปิดท้ายด้วย มีน้ำพุหลายหลากสีพุ่งขึ้นลง บนขอบเวที พร้อมแขกรับเชิญเรียกเสียงหัวเราะจากนักแสดงตลก คอนเสิร์ตแบบเบิร์ดเบิร์ดโชว์ 2008 Magic memories ได้ออกอากาศทาง ช่องวัน 31 ในวันที่ 23 กรกฎาคม พ.ศ. 2559 พร้อมแขกรับเชิญเรียกเสียงหัวเราะจากนักแสดงตลก
บทเพลงในคอนเสิร์ต และโชว์ > คอนเสิร์ตแบบเบิร์ดเบิร์ดโชว์ 2008

รอบ 15 - 17 , 21 - 24 , 30 สิงหาคม 2551
| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง / แขกรับเชิญ | รูปแบบ |
| 1 | วันของเรา + มีเธอ | เบิร์ด | Medley : เปิดตัว |
| 2 | บูมเมอแรง | เบิร์ด | ร้อง เต้น |
| 3 | คิดถึงทุกเวลา | เบิร์ด | ร้อง เต้น |
| 4 | อย่าหลบตากัน + ท่าฉลอม + เรือนแพ + ยามรัก | เบิร์ด | ร้องเล่นกับคนดู |
| 4 | หมอกหรือควัน | เบิร์ด | ร้อง + ภาษามือ |
| 5 | ช่วยรับที | เบิร์ด | ร้อง + ภาษามือ |
| 6 | คนไม่มีแฟน | เบิร์ด | ร้อง เต้น ทำจังหวะใหม่ |
| 7 | โอ้ละหนอ...My love | เบิร์ด | ร้อง เต้น |
| 8 | แฟนจ๋า + แก้วตา - แก้วโตว | เบิร์ด & ตั๊กแตน ชลดา & แพนเค้ก เขมนิจ & พิ้งค์กี้ สาวิกา | ร้อง เต้น Medley โชว์ 4 ภาค |
| 8 | ไม่ใช่แฟนทำแทนไม่ได้ | เบิร์ด & ตั๊กแตน ชลดา | ร้อง เต้น Medley โชว์ 4 ภาค |
| 8 | ไว้ใจ๋ได้กา | เบิร์ด & แพนเค้ก เขมนิจ | ร้อง เต้น Medley โชว์ 4 ภาค |
| 8 | รักกันมั้ย | เบิร์ด & พิ้งค์กี้ สาวิกา | ร้อง เต้น Medley โชว์ 4 ภาค |
| 9 |  | เบิร์ด & ค่อม ชวนชื่น & โก๊ะตี๋ & ยม เป็นต่อ & วอก เป็นต่อ & อู๊ด เป็นต่อ | ตลกโชว์หน้าม่าน |
| 10 | รักหนักแน่น (A cappella) | เบิร์ด & ค่อม ชวนชื่น & โก๊ะตี๋ & ยม เป็นต่อ & วอก เป็นต่อ & อู๊ด เป็นต่อ | ร้องประสานเสียง เต้น |
| 11 | ด้วยรักและผูกพัน + เหมือนเป็นคนอื่น + เหนื่อยไหม + ก้อนหินกับนาฬิกา + อย่าต่อรองหัวใจ + เงียบ ๆ คนเดียว + ถ่านไฟเก่า + ก็เลิกกันแล้ว + หมั่นคอยดูแลและรักษาดวงใจ | เบิร์ด | Medley |
| 12 |  | ยม เป็นต่อ & วอก เป็นต่อ & อู๊ด เป็นต่อ | โชว์คลื่นมนุษย์ (Wave) + คลื่นทะเลโดยผู้ชมในคอนเสิร์ต |
| 13 | วันวาน + เหงา + มีแต่คิดถึง + เถียงกันทำไม + ทำไมต้องเธอ + ใต้แสงจันทร์ | เบิร์ด | Medley ห้วงคำนึงแห่งความคิดถึง |
| 14 | คืนนี้ไม่เหมือนคืนนั้น (Ballroom Version) | ดา Endorphine & แก้ม The Star | ร้อง เต้น |
| 15 | อ้อมแขนที่ว่างเปล่า | เบิร์ด & นัท มีเรีย | ละครเพลงโรแมนติคดราม่า |
| 16 | เธอคนเดียว + ถามดาว | เบิร์ด | โชว์ร้องประกอบแสงสี |
| 17 | ชีวิตลิขิตเอง | ตู่ นันทิดา | โชว์ร้องประกอบแสงสี |
| 18 | เธอผู้ไม่แพ้ | เบิร์ด & ตู่ นันทิดา & ดา Endorphine & แก้ม The Star | โชว์ร้องประกอบแสงสี |
| 19 | เล่าสู่กันฟัง | เบิร์ด | โชว์ร้อง + ขึ้นเครนกระเช้าไปหาคนดู |
| 20 | ความสุข ความทรงจำ ไม่มีที่สิ้นสุด | เบิร์ด | โชว์ร้องประกอบแสงสี + โชว์ร้องประกอบน้ำพุรอบเวที |
| 20 | นางนวล + พักตรงนี้ + โลกสวยด้วยมือเรา |  | โชว์เลเซอร์ + โชว์แฟนตาซี |
| 21 | จับมือกันไว้ | เบิร์ด | ร้อง เต้น ประกอบแสงสีเสียง |
| 22 | ชาติก่อนมาลี...ชาตินี้แครอน + มาทำไม + พริกขี้หนู + คู่กัด | เบิร์ด | Medley ปิดท้ายคอนเสิร์ต ร้อง เต้น |
บทเพลงในคอนเสิร์ต และโชว์ > คอนเสิร์ตแบบเบิร์ดเบิร์ดโชว์ 2008 Encore Plus 2009 New Year Bonus

รอบ 11 - 14 ธันวาคม 2551
| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง / แขกรับเชิญ | รูปแบบ |
| 1 | วันของเรา + มีเธอ | เบิร์ด | Medley : เปิดตัว |
| 2 | บูมเมอแรง | เบิร์ด | ร้อง เต้น |
| 3 | คิดถึงทุกเวลา | เบิร์ด | ร้อง เต้น |
| 4 | คู่แท้ + อย่าหลบตากัน + ผ่านมา - ผ่านไป + ท่าฉลอม + สัญญาต้องเป็นสัญญา + เรือนแพ | เบิร์ด | ร้องเล่นกับคนดู |
| 4 | หมอกหรือควัน | เบิร์ด | ร้อง + ภาษามือ |
| 5 | ช่วยรับที | เบิร์ด | ร้อง + ภาษามือ |
| 6 | คนไม่มีแฟน | เบิร์ด | ร้อง เต้น ทำจังหวะใหม่ |
| 7 | โอ้ละหนอ...My love | เบิร์ด | ร้อง เต้น |
| 8 | แฟนจ๋า + แก้วตา - แก้วโตว | เบิร์ด & ตั๊กแตน ชลดา & แพนเค้ก เขมนิจ & พิ้งค์กี้ สาวิกา | ร้อง เต้น Medley โชว์ 4 ภาค |
| 8 | ไม่ใช่แฟนทำแทนไม่ได้ | เบิร์ด & ตั๊กแตน ชลดา | ร้อง เต้น Medley โชว์ 4 ภาค |
| 8 | สาวเชียงใหม่ + จะขอก็รีบขอ + ไว้ใจ๋ได้กา | เบิร์ด & แพนเค้ก เขมนิจ | ร้อง เต้น Medley โชว์ 4 ภาค |
| 8 | รักกันมั้ย | เบิร์ด & พิ้งค์กี้ สาวิกา | ร้อง เต้น Medley โชว์ 4 ภาค |
| 9 |  | เบิร์ด & ค่อม ชวนชื่น & โก๊ะตี๋ & ยม เป็นต่อ & วอก เป็นต่อ & อู๊ด เป็นต่อ   & ตั๊กแตน ชลดา & แพนเค้ก เขมนิจ & พิ้งค์กี้ สาวิกา | ตลกโชว์หน้าม่าน |
| 10 | ซ่อมได้ | เบิร์ด & ค่อม ชวนชื่น & โก๊ะตี๋ & ยม เป็นต่อ & วอก เป็นต่อ & อู๊ด เป็นต่อ | ร้อง เต้น |
| 11 | ด้วยรักและผูกพัน + เสียงกระซิบ + ขอบใจจริง ๆ + เหนื่อยไหม + ผิดตรงไหน + อย่าต่อรองหัวใจ + เงียบ ๆ คนเดียว + ก็เลิกกันแล้ว + ถ่านไฟเก่า  + หมั่นคอยดูแลและรักษาดวงใจ | เบิร์ด | Medley |
| 12 |  | ยม เป็นต่อ & วอก เป็นต่อ & อู๊ด เป็นต่อ | โชว์คลื่นมนุษย์ (Wave) + คลื่นทะเลโดยผู้ชมในคอนเสิร์ต |
| 13 | วันหนึ่ง วันนี้ + คิดถึงเหลือเกิน + มีแต่คิดถึง + เถียงกันทำไม + ทำไมต้องเธอ   + ขอจันทร์ | เบิร์ด | Medley ห้วงคำนึงแห่งความคิดถึง |
| 14 | เสียดาย (ฺBallroom Version) | ดา Endorphine & แก้ม The Star | ร้อง เต้น |
| 15 | อาจจะเป็นคนนี้ | เบิร์ด & นัท มีเรีย | ละครเพลงโรแมนติคดราม่า |
| 16 | เธอคนเดียว + ถามดาว | เบิร์ด | โชว์ร้องประกอบแสงสี |
| 17 | ชีวิตลิขิตเอง | ตู่ นันทิดา | โชว์ร้องประกอบแสงสี |
| 18 | เธอผู้ไม่แพ้ | เบิร์ด & ตู่ นันทิดา & ดา Endorphine & แก้ม The Star | โชว์ร้องประกอบแสงสี |
| 19 | เล่าสู่กันฟัง | เบิร์ด | โชว์ร้อง + ขึ้นเครนกระเช้าไปหาคนดู |
| 20 | ความสุข ความทรงจำ ไม่มีที่สิ้นสุด | เบิร์ด | โชว์ร้องประกอบแสงสี + โชว์ร้องประกอบน้ำพุรอบเวที |
| 20 | นางนวล + พักตรงนี้ + โลกสวยด้วยมือเรา |  | โชว์เลเซอร์ + โชว์แฟนตาซี |
| 21 | จับมือกันไว้ | เบิร์ด | ร้อง เต้น ประกอบแสงสีเสียง |
| 22 | บังอรเอาแต่นอน + กุ้มใจ + เจ้าช่อมาลี + คนใจง่าย + อยากร้องดังดัง + พลิกล็อก + เสียมั้ย + Play Girl + คู่กัด | เบิร์ด & ตู่ นันทิดา & นัท มีเรีย & ดา Endorphine & แก้ม The Star | Medley ปิดท้ายคอนเสิร์ต ร้อง เต้น |
การวางจําหน่าย

ในคอนเสิร์ตแบบเบิร์ดเบิร์ดโชว์ ครั้งที่ 9 ตอน MAGIC MEMORIES อัศจรรย์แห่งความทรงจำ สิ่งเหล่านี้คือความเป็นเรา...ตลอดไปได้ถูกการวางจําหน่ายในรูปแบบวีซีดีและดีวีดีบันทึกการแสดงสดวางจำหน่ายเมื่อวันที่ 6 พฤศจิกายน พ.ศ. 2551 และกลับมาจำหน่ายวีซีดีและดีวีดีบันทึกการแสดงสดในรอบ Encore plus เมื่อวันที่ 6 กุมภาพันธ์ พ.ศ. 2552
รางวัล

ปี 2552 รางวัลพิเศษ "ไทยประดิษฐ์ - คอนเสิร์ต แบบ เบิร์ด เบิร์ด" จากงานประกาศรางวัล Channel [V] Music Video Awards 2009 จัดโดยแชนแนลวีไทยแลนด์ (Channel [V] Thailand) เมื่อวันที่ 22 สิงหาคม 2552
อาคารโอเชียนวัน

สำหรับอาคารสำนักงานที่ถนนสุขุมวิท 16 กรุงเทพมหานคร ดูที่ ตึกโอเชียนทาวเวอร์ 1
| ตึกโอเชียนวัน Ocean One Tower |
| --- | --- |

ข้อมูลทั่วไป
ที่ตั้ง: หาดจอมเทียน พัทยา จังหวัดชลบุรี
พิกัด: 12°53′56″N 100°52′16″E﻿ / ﻿12.899°N 100.871°E﻿ / 12.899; 100.871
สถานะ: ยกเลิกการก่อสร้าง
เริ่มสร้าง: 2550
กำหนดเสร็จ: 2554
เปิดตัว: 2551
การใช้งาน: คอนโดมิเนียม
ความสูง
เสาอากาศ / ยอด: 368 เมตร
ชั้นสูงสุด: 327 เมตร
รายละเอียด
จำนวนชั้น: 91 ชั้น
บริษัท
สถาปนิก: Woods Bagot
วิศวกร: Connell Wagner
เจ้าของ: บริษัท สยามเบสต์เอ็นเตอร์ไพร์ส จำกัด
อ้างอิง: http://www.ocean1tower.com
ตึกโอเชี่ยนวัน (อังกฤษ: Ocean 1 Tower) เป็นคอนโดมิเนียม ตั้งอยู่ที่หาดจอมเทียน พัทยา จังหวัดชลบุรี มีความสูง 91 ชั้น หรือสูง 320 เมตร สูงกว่าตึกใบหยก 2 40 เมตร และ คิววันของออสเตรเลีย 50 เมตร
ตึกโอเชี่ยนวัน มีมูลค่า 1.2 หมื่นล้านบาท เป็นของบริษัท สยามเบสต์เอ็นเตอร์ไพร์ส จำกัด โดยนายบรูโน่ พินเกล ชาวเยอรมัน
ดูเพิ่ม

50 ลำดับ ตึกที่สูงที่สุดในโลก
ตึกระฟ้าในประเทศไทย
อาการดีเกินไป

อาการดีเกินไป (อังกฤษ: Nice guy syndrome) เป็นคำจำกัดความทางจิตวิทยาบรรยายลักษณะของเพศชาย ที่มีปัญหาในการมีคู่ โดยมีที่มาจากคำพูดของเพศตรงข้ามว่า "ดีเกินไป" (ตัวอย่าง เธอเป็นคนดีเกินไป แต่เราไม่สามารถเป็นแฟนกันได้ มาคบกันเป็นเพื่อนเถอะ) ซึ่งเกิดจากความรู้สึกของเพศตรงข้ามเปรียบเทียบลักษณะ "ผู้ชายที่ดีเกินไป" ไม่เข้าใจการเติบโต การวางตัวต่อเพศตรงข้าม และเรื่องราวของการมีชีวิตคู่ รวมไปถึงไม่สามารถสร้างความสัมพันธ์โรแมนติค
ลักษณะของบุคคลที่อยู่ในอาการดีเกินไป ส่วนมากจะมีจิตใจดีงาม ชอบช่วยเหลือผู้อื่น มักจะมีปัญญาสูงกว่าบุคคลทั่วไป เชื่อมั่นในความคิดตัวเอง ในขณะเดียวกันก็ขาดความเข้าใจในความคิดของผู้หญิง ขาดความเข้าใจในเรื่องของสังคมมนุษย์ และในหลาย ๆ ครั้งจะขาดความมั่นใจในเรื่องความรัก การแสดงออกจะออกมาในลักษณะ การช่วยเหลือหรือเสนอตัวช่วยเหลือ ไม่ว่าเพศตรงข้ามจะต้องการหรือไม่ แสดงให้เห็นถึงการกระทำที่ตอบสนองความต้องการของตัวเอง (ที่ต้องการแสดงออก โดยการช่วยเหลือ) การพูดจาจะแสดงออกมาในลักษณะการฟังมากกว่าการพูด และเมื่อใดที่เพศตรงข้ามต้องการถอนตัวออกจากความสัมพันธ์ อาการทางจิตใจจะทำให้เกิดเข้าใจที่ตัดพ้อต่อว่าเพศตรงข้าม และในหลายๆ เหตุการณ์ถ้าเพศตรงข้ามเกิดความสัมพันธ์ใหม่กับผู้ชายคนอื่น ที่มีลักษณะท่าทางไม่ดี ผิดแปลกไปจากตน จะทำให้เกิดความตัดพ้อต่อว่าเพศตรงข้าม และฝังความคิดว่า "ผู้หญิงในโลกรักแต่คนไม่ดี" ในขณะที่เพศตรงข้ามต้องการบุคคลที่สามารถวางตัวในสังคม และมีความมั่นคงทางอารมณ์
"ดีมากเกินไป" บางครั้งอันหมายถึง ทำดีเกินความพอดีอันเป็นการเสแสร้ง(Hypocrite)ซึ่งไม่ได้มาจากใจจริงๆ เป็นการเอาใจอีกฝ่ายจนทำให้อีกฝ่ายรู้สึกอึดอัด โดยฝ่ายชายที่มักจีบผู้หญิงในช่วงแรกๆ มักทุ่มตัวจีบฝ่ายหญิงแสร้งทำดีทุกอย่างเพื่อให้ฝ่ายหญิงตัดสินใจคบฝ่ายชาย โดยผู้ชายบางคนมักคิดว่าจะจีบผู้หญิงต้องมีเงิน จึงมักเอาใจผู้หญิงด้วยการออกค่าใช้จ่ายแทนฝ่ายหญิง เช่น เลี้ยงข้าว ออกค่าใช้จ่ายต่างๆ ให้ฝ่ายหญิงเป็นประจำมากเกินไป ซึ่งถ้าผู้หญิงเริ่มรู้สึกตัวเข้าจะเห็นว่าการเสแสร้งทำดีด้วยเงินนั้นเป็นการดูถูกผู้หญิงอย่างมาก ซึ่งเป็นสาเหตุดังกล่าวที่ทำให้ผู้หญิงรำคาญผู้ชายที่เสแสร้งทำดีเพื่อจีบผู้หญิงโดยไม่ได้มาจากใจ หรือความรักที่แท้จริงๆ แต่ใช้เงิน หรือ องค์ประกอบทฤษฎีต่างๆ ในการจีบหญิง ซึ่งไม่ได้มาจากใจ
ทฤษฎีขั้นบันไดของความรักสนับสนุนแนวความคิดของอาการดีเกินไปว่า ผู้หญิงโดยปกติจะถูกดึงดูดด้วย ลักษณะความมั่นคงทางด้านจิตใจ ฐานะ และความเป็นตัวของตัวเองของเพศตรงข้าม มากกว่ารูปร่างหน้าตา ในขณะเดียวกับที่ผู้ชายส่วนมากจะถูกดึงดูดด้วย รูปร่างและหน้าตาของเพศตรงข้าม มากกว่าปัจจัยอื่น
ถึงแม้ว่าอาการดีเกินไป จะไม่ถูกนับเป็นอาการทางจิต แต่ผลที่เกิดขึ้นกับผู้ชายที่มีอาการ จะทำให้เกิดความท้อแท้ และหมดหวังในการเติบโตและเข้าใจลักษณะโครงสร้างของสังคมมนุษย์ วิธีแก้อาการเหล่านี้ แนะนำโดยผู้เชี่ยวชาญทางการเข้าใจผู้คนและสังคม โดยการเปลี่ยนแนวการดำรงชีวิต เช่น การออกไปทำในสิ่งที่ไม่เคยทำ เรียนรู้ลักษณะของสังคมรอบตัว ส่งผลให้เกิดความรู้ที่เปิดกว้างขึ้นในการเรียนรู้สังคม การวางตัวในสังคม และการวางตัวต่อเพศตรงข้ามตามมา เว็บไซต์จัดหาคู่ได้นำทฤษฎีนี้มาช่วยเหลือ ผู้ชายที่มีอาการเหล่านี้
ดูเพิ่ม

การศึกษาทางจิตวิทยาทางด้านความรัก
ทฤษฎีผู้ชายมาจากดาวอังคาร ผู้หญิงมาจากดาวศุกร์ (Men Are from Mars, Women Are from Venus) อธิบายถึงการเข้าใจทางความคิดของผู้ชายและผู้หญิง โดยเปรียบเทียบผู้ชายมาจากดาวอังคาร ซึ่งมีลักษณะทุกอย่างแตกต่างจากผู้หญิงที่มาจากดาวศุกร์ แต่เมื่อมาอยู่ในโลกใบเดียวกัน ทำให้เกิดความเข้าใจในตัวเองว่าเพศตรงข้ามต้องมีความคิดคล้ายกัน
การอายที่จะรัก (love-shyness) ทฤษฎีอธิบายการลำบากในการเข้าหาเพศตรงข้าม หรือการวางตัวในสังคมสำหรับบุคคลที่อาย ต่อการพูดคุยต่อบุคคลอื่น
การกลัวการผูกมัด (Commitment Phobia) ทฤษฎีอธิบายถึงการกลัวโดยไม่มีสาเหตุของทั้งฝ่ายหญิงและฝ่ายชาย ในการพัฒนาความรัก
เนิร์ด
บรรณานุกรม

Glover, Robert A. (2003). No More Mr. Nice Guy. Philadelphia, PA: Running Press Book Publishers. ISBN 0762415339.
แหล่งข้อมูลอื่น

ปัญหาในการออกเดทสำหรับผู้ชาย
ศิลปะในการวางตัวต่อเพศตรงข้าม
บทความเกี่ยวกับ Nice Guy Syndrome เก็บถาวร 2005-09-04 ที่ เวย์แบ็กแมชชีน
บทวิจารณ์เกี่ยวกับ Nice Guy Syndrome เก็บถาวร 2005-08-07 ที่ เวย์แบ็กแมชชีน
อาคารการท่าเรือแอนต์เวิร์ป

| อาคารการท่าเรือ |
| --- | --- |
Havenhuis
ภาพด้านนอกของอาคาร
th
ชื่ออื่น: พอร์ทเฮาส์
ข้อมูลทั่วไป
สถานะ: เสร็จสมบูรณ์
สถาปัตยกรรม: นีโอฟิวเจอริสต์
ที่อยู่: Zaha Hadidplein 1, 2030 แอนต์เวิร์ป, เบลเยียม
เมือง: แอนต์เวิร์ป
ประเทศ: เบลเยียม
พิกัด: 51°14′28″N 4°24′26″E﻿ / ﻿51.24112°N 4.4073495°E﻿ / 51.24112; 4.4073495
เริ่มสร้าง: 2012
แล้วเสร็จ: 2016
เปิดใช้งาน: กันยายน016
เจ้าของ: การท่าเรือแอนต์เวิร์ป
ความสูง: 46 เมตร
ข้อมูลทางเทคนิค
จำนวนชั้น: 5 (เพิ่ม)
พื้นที่แต่ละชั้น: 12,800 ตารางเมตร
การออกแบบและการก่อสร้าง
สถาปนิก: ซาฮา ฮาดิด
บริษัทออกแบบ: ซาฮา ฮาดิด อาร์คิเท็กส์
ข้อมูลอื่น
ความจุ: 90
ที่จอดรถ: 190 (จักรยาน) 25 (รถยนต์ไฟฟ้า)
อ้างอิง
https://www.zaha-hadid.com/architecture/port-house/
อาคารการท่าเรือ (ดัตช์: Havenhuis, อังกฤษ: Port Authority Building) หรือ พอร์ทเฮาส์ (อังกฤษ: Port House) เป็นอาคารที่ทำการรัฐบาลในแอนต์เวิร์ป ประเทศเบลเยียม สร้างขึ้นระหว่างปี 2009 ถึง 2016 ตั้งอยู่ในท่าเรือแอนต์เวิร์ปและเป็นอาคารที่ทำการของการท่าเรือแอนต์เวิร์ป (Antwerp Port Authority) อาคารนี้เป็นผลงานออกแบบของสถาปนิกชาวอังกฤษ-อิรัก ซาฮา ฮาดิด และเปิดทำการในปี 2016 ซึ่งเป็นปีเดียวกับที่เธอเสียชีวิต โดยอาคารเป็นการต่อเติมส่วนต่อเติมเข้าไปในอาคารสถานีดับเพลิงเดิม
ดูพิ่ม

ท่าเรือแอนต์เวิร์ป
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Havenhuis (Antwerpen)
เว็บไซต์ทางการ